
Ministarstvo turizma



Podgorica,19.05.2026.god

Predmet: Pojašnjenje 2 tenderske dokumentacije za otvoreni postupak javne nabavke za nabavku usluga Izrada Plana održivog razvoja turizma Bokokotorskog zaliva 2026-2030

[bookmark: _Hlk195388021]Shodno članu 95 Zakona o javnim nabavkama („Službeni list CG“, br. 74/19, 3/23,11/23 i 84/24), privredni subjekt se dana 15.05.2026.godine obratio preko ESJN u vezi sa pojašnjenjem tenderske dokumantacije broj: 12-426/26-441/3 od 06.05.2026.godine, šifra postupka 113450, a vezano za otvoreni postupak javne nabavke za nabavku usluga  Izrada Plana održivog razvoja turizma Bokokotorskog zaliva 2026-2030.
[bookmark: _Hlk216089710]
PITANJE: Saglasno članu 95 Zakona o javnim nabavkama RCG molimo za pojašnjenje/dopunu tenderske dokumentacije: Naručilac je u okviru "Kriterijuma za izbor najpovoljnije ponude" naveo parametar Kvalitet (K) koji nosi 60 bodova, koji se iskazuje kroz reference vođe tima. Budući da u ovoj javnoj nabavci učestvuju pravni subjekti koji kreiraju radni tim od 5 lica, molimo Vas da nam precizno definišete kako se dokazuju reference vođe tima jer smatramo da bi bilo logično da se ovde vrednuju reference kompanije (jer kompanija učestvuje u javnoj nabavci) umesto referenci vođe tima, jer klijenti izdaju potvrdu o uspešno realizovanom poslu na ime kompanije koja je realizavala posao, a ne na ime angažovanih pojedinaca, što je interna stvar svakog ponuđača. Svi naši stručnjaci su angažovani (i plaćeni) od strane naše kompanije na realizaciji projekata na kojima radili i za uspešno realizvane projekte imamo odgovarajuće potvrde da smo uspešno i u roku realizovali planirane zadatke, ali na tim potvrdama nisu navedeni pojedinačno članovi tima jer to nije uobičajeno niti relevantno za ovakve potvrde. Kako govorimo o stručnjacima zaposlenim kod nas ili angažovanim sa naše strane (ne sa strane naših klijenata koji nemaju obavezu da ih imenuju upotvrdama koje su nam izdali o uspešno realizovanim projektima) da li je dovoljno da mi izdamo potvrdu da su ta lica bila angažovana na konkretnim projektima (uz potvrdu o uspešno realizovanim projektima koji glasi na našu kompaniju), uz eventualno prilaganje odluke o sastavima radnih timova?. 


Odgovor:  
Naručilac je u skladu sa zakonskim i podzakonskim odredbama, kao i stavovima i mišljenjima Komisije za zaštitu prava  u postpcima javnih nabavki,  utvrdio metodogiju bodovanja u okviru  parametra kvalitet, pri čemu je bodovano stručno iskustvo predloženog kadra (vođe tima) koji će neposredno učestvovati u izvršenju predmeta nabavke, a ne iskustvo samog privrednog subjekta.
Razlog za ovako postavljen kriterijum ogleda se u činjenici da upravo iskustvo angažovanog stručnog kadra (vođe tima) ima neposredan i značajan uticaj na kvalitet i uspješnost realizacije predmetne usluge. Nasuprot tome, reference izdate isključivo privrednom subjektu predstavljaju dokaz iskustva ponuđača kao pravnog lica, ali same po sebi ne potvrđuju koja su konkretna stručna lica učestvovala u realizaciji tih poslova.

U situacijama kada reference ponuđača ne sadrže podatke o angažovanim stručnim licima, nije moguće na nesumnjiv način utvrditi da su upravo lica predložena u ponudi učestvovala u realizaciji referentnih usluga, niti da posjeduju traženo iskustvo relevantno za izvršenje konkretnog predmeta nabavke. Iz tog razloga, takve reference ne mogu predstavljati osnov za bodovanje iskustva kadra.

Shodno navedenom, ovako definisan parametar predstavlja kriterijum za vrednovanje kvaliteta ponude, kojim se ocjenjuje stručna osposobljenost i iskustvo konkretnog kadra angažovanog na realizaciji ugovora.

[bookmark: _GoBack]Takođe, Zakonom o javnim nabavkama jasno je propisano da se stručno iskustvo stručno kadrovskih kapaciteta , dokazuje potvrdom ili drugim aktom nadležnog organa, investitora ili korisnika usluga.

U skladu sa tim, Naručilac je zahtijevao da reference za stručne i kadrovske kapacitete potrebne za izvršenje predmeta nabavke budu izdate od strane korisnika pruženih usluga i da iz istih bude moguće jasno utvrditi identitet i učešće predloženih stručnih lica u realizaciji konkretnih poslova. U tenderskoj dokumentaciji je opisano koje podatke reference treba da sadrže.

